wickkiey/tamil-wikipedia-markdown huggingface dataset:
# பீம்ரெட்டி நரசிம்ம ரெட்டி


**தோழர் பீம்ரெட்டி நரசிம்ம ரெட்டி** (*Bhimreddy Narasimha Reddy*) ஓர் சுதந்திர போராட்ட வீரரும், தெலுங்கானா கிளர்ச்சியின் தலைவராக இருந்தார். இரசாக்கர்களுக்கு எதிரான கிளர்ச்சியை வழிநடத்திய இவர், ஆந்திராவின் சே குவேரா என்று அழைக்கப்பட்டார். இவர் இன்றைய தெலுங்காணாவின் சூர்யாபேட்டை மாவட்டத்தைச் சேர்ந்தவர்.  

ரெட்டி, ஐதராபாத் நிசாம் ஆட்சியின் போது இரசாக்கர்களுடன் ஆறு ஆண்டுகள் தலைமறைவாக இருந்து போராடினார். வாரங்கல் மாவட்டத்திலுள்ள மகபூபாபாத் அருகே இரசக்கர்களால் இவருக்கு எதிராகவும், இவரது மனைவி மற்றும் குழந்தைக்கு எதிராகவும் தாக்குதல் நடத்தப்பட்டது. நரசிம்ம ரெட்டி துப்பாக்கிச் சூடு நடத்திக் கொண்டிருந்த போது தப்பினார். நிலப்பிரபுத்துவ ஒடுக்குமுறை மற்றும் கொத்தடிமைத் தொழிலாளர்களுக்கு எதிரான பல போராட்டங்களையும் வழி நடத்தினார்.  

## தொழில்
தெலங்காணா கிளர்ச்சி என்கிற விவசாயிகள் போராட்டத்தை வழிநடத்திய இந்தியப் பொதுவுடைமைக் கட்சியின் உறுப்பினராக இருந்தார். இந்திய பொதுவுடைமைக் கட்சியால் ஆந்திர மகாசபையின் பதாகையின் கீழ் கிளர்ச்சி நடத்தப்பட்டது. இவர் மூன்று முறை மிரியாலகுடாவிலிருந்து மக்களவைக்கும், இரண்டு முறை நல்கொண்டா மாவட்டத்திலுள்ள சூர்யபேட்டை மற்றும் துங்கதுர்த்தியிலிருந்து சட்டப் பேரவைக்கும் இந்தியப் பொதுவுடைமைக் கட்சி சார்பில் தேர்ந்தெடுக்கப்பட்டார். பின்னர், இவர் 1998 இல் கருத்து வேறுபாடுகள் காரணமாக கட்சியிலிருந்து வெளியேறினார். பின்னர், தனது சொந்த மார்க்சிஸ்ட் அமைப்பைத் தொடங்கினார். அது பின்னர் மார்க்சிஸ்ட் பொதுவுடைமைக் கட்சியுடன் இணைக்கப்பட்டது.  

## இறப்பு
பீம்ரெட்டி நரசிம்ம ரெட்டி , மே 9, 2008 அன்று இறந்தார்
# மல்லு சுயராச்சியம்


**மல்லு சுயராச்சியம்** (*Mallu Swarajyam*) (1931 - 19 மார்ச் 2022) இந்தியப் பொதுவுடமைக் கட்சியைச் (மார்க்சிஸ்ட்) சேர்ந்த ஓர் இந்திய அரசியல்வதியும், விடுதலை இயக்க வீரரும் ஆவார். இவர் தெலுங்கானா மக்களின் ஆயுதப் போராட்டக் காலத்தில் 'தளம்' என்ற ஆயுதக் குழுவின் உறுப்பினராக இருந்தார். இவரது சுயசரிதை *நா மாட்ட துப்பாக்கி தோட்டா* (என் வார்த்தை ஒரு துப்பாக்கி தோட்டா) என்ற பெயரில் *ஐதராபாத் புக் டிரஸ்ட்* பதிப்பகத்தால் வெளியிடப்பட்டது.  

## ஆரம்ப கால வாழ்க்கை
மல்லு சுயராச்சியம், கார்விராலா கொத்தகுடேமில் ஒரு நிலப்பிரபுத்துவ குடும்பத்தில் பீம்ரெட்டி ராமிரெட்டி மற்றும் சொக்கம்மாள் ஆகியோருக்கு 1931 இல் பிறந்தார்.  

தனது 10வது வயதில், நிசாமின் இரசாக்கர்களுக்கு எதிராக மக்களை திரட்டத் தொடங்கினார். கொத்தடிமைத் தொழிலை நிறுத்த வேண்டும் என்ற ஆந்திர மகாசபையின் அழைப்பை ஏற்று, குடும்ப பாரம்பரியத்தை மீறி, பல சாதிகள் மற்றும் சமூகங்களைச் சேர்ந்த கொத்தடிமைத் தொழிலாளர்களுக்கு அரிசி வழங்கியபோது, இவரது 11வது வயதில் இவரது பொது வாழ்க்கை தொடங்கியது.  

## தனிப்பட்ட வாழ்க்கை மற்றும் இறப்பு
மல்லு சுயராச்சியத்திற்கு மல்லு கவுதம் ரெட்டி மற்றும் மல்லு நாகார்ஜுன் ரெட்டி என இரு மகன்கள் இருந்தனர். சிரஞ்சீவியின் பிரசா ராச்யம் கட்சியில் 2009 தேர்தலில் நல்கொண்டா தொகுதியில் போட்டியிட்ட கருணா என்ற மகளும் இவருக்கு இருந்தார். இவரது மருமகள், மல்லு லட்சுமி இவரைப் பின்பற்றினார். மேலும் அவர் அனைத்திந்திய ஜனநாயக மாதர் சங்கத்தின் மாநிலச் செயலாளராகவும், இந்தியப் பொதுவுடமைக் கட்சியின் (மார்க்சிஸ்ட்) செயற்குழு உறுப்பினராகவும் உள்ளார். மேலும் 2019 தேர்தலில் நல்கொண்டாவில் இருந்து இந்தியப் பொதுவுடமைக் கட்சி (மார்க்சிஸ்ட்) சார்பில் போட்டியிட்டார்.  

## இறப்பு
மல்லு சுயராச்சியம் தனது 91வது வயதில் 19 மார்ச் 2022 அன்று ஐதராபாத்தில் பல உறுப்பு செயலிழப்பு காரணமாக இறந்தார். இவரது உடல் மருத்துவ ஆராய்ச்சிக்காக நல்கொண்டா அரசு மருத்துவக் கல்லூரிக்கு தானமாக அளிக்கப்பட்டது.
# மொலுக்கன் கரிச்சான் குயில்



**மொலுக்கன் கரிச்சான் குயில்** (*Moluccan drongo-cuckoo*)(***சுர்னிகுலசு மசுசென்ப்ரோக்கி***) என்பது குயில் சிற்றினமாகும். இது இந்தோனேசியாவில் உள்ள சுலாவெசி, படோன், ஒபிரா, பேகன் மற்றும் ஜிலோலோ தீவுகளில் காணப்படுகிறது.  

## விளக்கம்
நன்கு பிளவு படாத முட்கரண்டி வால் மற்றும் அகன்ற வெளிப்புற வால் நுனிகளைக் கொண்ட கறுப்பு நிற, கரிச்சான் போன்ற குயில் இதுவாகும். இளம் வயது பறவைகள் வெள்ளைப் புள்ளிகளைக் கொண்டிருக்கும். தனியாகவோ இணையாகவோ தாழ் நிலங்கள் மற்றும் காட்டின் அடிவாரங்கள் மற்றும் வன விளிம்பில் வாழ்கின்றன. கரிச்சானை விட சிறியது மற்றும் மெலிதானது.
# பைப்பாட் புத்தன்காவு பகவதி கோயில்

**பைப்பாட் புத்தன்காவு பகவதி கோயில்** இந்தியாவின் கேரள மாநிலம் சங்கனாச்சேரியில் பைப்பாட்டில் அமைந்துள்ள ஒரு பழமையான பகவதி கோயிலாகும். இக்கோயில் சங்கனாச்சேரி - கவியூர் சாலையில் பைப்பாட்டில், சங்கனாச்சேரியில் இருந்து 5 கி.மீ. தொலைவில் உள்ளது.  

## விழாக்கள்
இக்கோயிலின் ஆண்டு விழா மலையாள மீனம் மாதத்தில் பரணி நாளில் கொண்டாடப்படுகிறது. அருகிலுள்ள கோயில்களின் கொண்டாட்டங்களில் களமெழுத்தும் பட்டும் மிக முக்கியமானவையாகக் கருதப்படுகின்றன.  

## நிர்வாகம்
இக்கோயில் NSS கரயோகம் எண் 286 பைப்பாட் கிழக்கு, மற்றும் NSS கரயோகம் எண் 1794 பைப்பாட் மேற்கு ஆகியவற்றிலிருந்து தேர்ந்தெடுக்கப்பட்ட தேவஸ்வம் உறுப்பினர்களின் குழுவால் நிர்வகிக்கப்பட்டு வருகிறது. இந்தக் குழு கோயிலின் அலுவல்களைக் கவனிக்கின்ற அதிகாரத்தைப் பெற்ற அமைப்பாக உள்ளது.
# பிலிப்பீன்சு கரிச்சான் குயில்



**பிலிப்பீன்சு கரிச்சான் குயில்** (*Philippine drongo-cuckoo*)(*சுர்னிகுலசு வெலுடினசு*) என்பது பிலிப்பீன்சில் மட்டுமே காணப்படும் குயில் குடும்பத்தைச் சேர்ந்த ஒரு பறவையாகும். இது சர்னிகுலசு பேரினத்தினைச் சார்ந்தது. *ச. லுகுப்ரிசுடன்* *சுர்னிகுலசு* பேரினத்தின் கீழ் ஒரே சிற்றினமாகக் கருதப்பட்டது. ஆனால் இப்போது பெரும்பாலும் அழைப்புகள் மற்றும் இளவயது இறகுகளில் உள்ள வேறுபாடுகளின் அடிப்படையில் பிரிக்கப்பட்டுள்ளன.  

## விளக்கம்
பிலிப்பீன்சு கரிச்சான் குயில் நீளமானது. கருப்பு நிற அலகானது மெல்லியதாகவும் வளைந்ததாகவும் உள்ளது. வால் மிகவும் நீளமாகவும் முட்கரண்டி போலச் சிறிது பிளவுபட்டுக் காணப்படும். இறகுகள் பெரும்பாலும் பளபளப்பான நீலம்-கருப்பு நிறத்தில் உள்ளன. இவை கீழ் இறக்கையில் ஒரு வெள்ளை பட்டை மற்றும் தொடை இறகுகள் மற்றும் வால் அடிப்பகுதியில் வெள்ளை அடையாளங்களுடன் உள்ளன. இளம் பறவைகள் பெரியவர்களை விட மந்தமானவை; ஆனால் வெள்ளை நிறத்தில் காணப்படும். இதன் இனப்பெருக்கம் பற்றி அதிகம் அறியப்படவில்லை. இது மற்ற பறவைகளின் கூடுகளில் முட்டையிடும் ஒரு குஞ்சு ஒட்டுண்ணியாக இருக்கலாம் ஆனால் அதன் புரவலன் இனம் தெரியவில்லை.  

## வாழிடம்
பிலிப்பீன்சு கரிச்சான் குயில் தாழ் நிலக் காடுகளின் விதானம் மற்றும் இடைப்பகுதியில் வாழ்கிறது.  

## துணையினங்கள்
பிலிப்பீன்சு கரிச்சான் குயில் சிற்றினத்தின் கீழ் இரண்டு துணையினங்கள் அங்கீகரிக்கப்பட்டுள்ளன. இவை. *ச. வெ. வெலுடினசு* (மிண்டனாவோ, சமர், லேயட், போகொல், சூகு தீவுக்கூட்டம்) ம*ற்றும் ச. வெ. சாலேபேயசு* (லூசோன், மிண்டனாவோ, நீக்ரோசு).
# பட்டுப்புரக்கல் பகவதி கோயில்


**பட்டுப்புரக்கல் பகவதி கோயில்** கேரளாவின் கோட்டயம், ஞீழூர் கிராமத்தில் அமைந்துள்ள பத்ரகாளி கோயிலாகும். இக்கிராமத்தில் உள்ள ஒரே கோயில் இதுவாகும். இக்கோயில் **கட்டம்பாக் கிழக்கும் பாகம் பட்டுபுரக்கல் பகவதி கோயில்** என்றும் அழைக்கப்படுகிறது. இது கி.பி. 10 ஆம் நூற்றாண்டைச் சேர்ந்ததாகும்.  

## அமைவிடம்
குறவிலங்காடு, கடுதுருத்தி ஆகியவை அருகிலுள்ள நகரங்களாகும். இக்கோயில் இவ்விடங்களிலிருந்து முறையே 6 கி.மீ, 11 கி.மீ. தூரத்தில் அமைந்துள்ளன. இக்கோயிலின் சீரமைப்புப்பணிகள் கடைசியாக 2016 மார்ச் 19இல் க்ஷேத்ர தந்திரி பிரம்மா ஸ்ரீ அணில் திவாகரன் நம்பூதிரி முன்னிலையில் நடத்தப்பெற்றன. இக்கோயில் NSS கரயோகம் எண்.336ஆல் நிர்வகிக்கப்படுகிறது.  

## மூலவர்
பத்ரகாளி சிவபெருமானின் மகளாகக் கருதப்படுகிறாள் என்ற இந்து புராணத்தின் அடிப்படையில் இங்கு பத்ரகாளி மூலவராக உள்ளார். யட்சி, பகவதி ஆகிய துணைத்தெய்வங்களும் இங்கு உள்ளனர்.  

## திருவிழாக்கள்
இக்கோயிலன் வருடாந்திர திருவிழா ஒவ்வொரு மலையாள மாதமான மீனத்திலும் பொங்கலுடன் தொடங்கி 12 நாட்கள் கொண்டாடப்படுகிறது. வருடாந்திர விழாவுடன் கொண்டாடப்படுகின்ற பொங்கல் திருவிழா சிறப்பானதாகும். நிறைவு நாளில் முடியேட்டு விழாவும், திருவிழா முடிந்து ஒரு நாள் இரவில் வலிய குருதி பூஜையும் நநடத்தப்பெறுகின்றன. நவராத்திரியின் நிறைவு நாளில் வித்தியாரம்பம், விநாயக சதுர்த்தி அன்று அஷ்டத்ரவ்ய மகாகணபதி ஹோமம், தீபாவளியன்று கோயிலின் உள்ளேயும் சுற்றிலும் தீபம் ஏற்றல், ஒவ்வொரு மலையாள மாதத்தின் கடைசி வெள்ளிக்கிழமை மாலை சர்வைஸ்வர்ய பூஜை, ஒவ்வொரு மலையாள மாதத்தின் முதல் ஞாயிற்றுக்கிழமை அகண்டநாமஜபம் என்ற வகையில் பிற விழாக்கள், பூசைகள் நிகழ்த்தப்பெறுகின்றன.ஒவ்வொரு செவ்வாய் மற்றும் வெள்ளிக்கிழமைகளில் நாரங்கா விளக்கு எனப்படும் எலுமிச்சை விளக்கும், நெய்விளக்கும் வழங்குவது இக்கோயிலுக்கு மிகவும் முக்கியத்துவம் வாய்ந்ததாகக் கருதப்படுகிறது.
# ஏதோபைகா


**ஏதோபைகா** (*Aethopyga*) என்பது தேன்சிட்டு குடும்பமான நெக்டரினிடேயில் உள்ள பறவைகளின் பேரினமாகும். இந்த பேரினத்தில் உள்ள சிற்றினங்கள் தெற்கு ஆசியா, தென்கிழக்காசியா மற்றும் சீனாவின் சில பகுதிகளில் காணப்படுகின்றன. சாம்பல் தலை தேன்சிட்டு, அபோ தேன்சிட்டு, திபோலி தேன்சிட்டு, மெட்டாலிக் சிறகு தேன்சிட்டு, அழகான தேன்சிட்டு மற்றும் லீனாஸ் சன்பேர்ட் போன்ற பல இனங்கள் பிலிப்பீன்சில் மட்டுமே காணப்படும் அகணிய உயிரிகளாகும்.  

## வகைப்பாட்டியல்
*ஏதோபைகா* பேரினமானது 1851ஆம் ஆண்டு செருமானிய பறவையியலாளர் ஜீன் கபானிசு என்பவரால் அறிமுகப்படுத்தப்பட்டது. இந்த பெயர் பண்டைய கிரேக்க *ஐதோசு* அதாவது "நெருப்பு" அல்லது "எரியும் வெப்பம்" மற்றும் "பிடரி" என்று பொருள்படும் *pugē* உடன் இணைக்கப்பட்டுள்ளது. 1855ஆம் ஆண்டில் ஜார்ஜ் ராபர்ட் கிரே என்பவரால் இதன் மாதிரி இனம் கருஞ்சிவப்பு தேன்சிட்டு நியமிக்கப்பட்டது.  

### சிற்றினங்கள்
*ஏதோபைகா* பேரினத்தில் 22 சிற்றினங்கள் உள்ளன:  
| சாம்பல்-தலை தேன்சிட்டு | *ஏதோபைகா ப்ரிமிஜீனியா* | பிலிப்பீன்சு. |
| --- | --- | --- |
| அப்போ தேன்சிட்டு | *ஏதோபைகா போல்டோனி* | பிலிப்பீன்சு. |
| லினாவின் தேன்சிட்டு | *ஏதோபைகா லினராபோரே* | பிலிப்பீன்சில் உள்ள மின்டானோ |
| எரியும் தேன்சிட்டு | *ஏதோபைகா கொடிகள்* | வடக்கு பிலிப்பீன்சு. |
| அரக்கு பிடரி தேன்சிட்டு | *ஏதோபைகா குய்மரசென்சிஸ்* | பிலிப்பீன்சு (நீக்ரோஸ் தீவு, பனாய் மற்றும் குய்மராஸ்). |
| உலோக இறக்கைகள் கொண்ட தேன்சிட்டு | *ஏதோபைகா புல்செரிமா* | பிலிப்பீன்சு. |
| லுசான் தேன்சிட்டு | *ஏதோபைகா ஜெஃபெரி* | பிலிப்பீன்சு. |
| போகொல் தேன்சிட்டு | *ஏதோபைகா டெகோரோசா* | போகோல் தீவு (பிலிப்பீன்சு) |
| நேர்த்தியான தேன்சிட்டு | *Aethopyga duyvenbodei* | இந்தோனேசியா |
| அழகுத் தேன்சிட்டு | *ஏதோபைகா ஷெல்லி* | பிலிப்பீன்சு. |
| அழகான தேன்சிட்டு | *ஏதோபைகா பெல்லா* | பிலிப்பீன்சு. |
| திருமதி. கோல்டின் தேன்சிட்டு | *ஏதோபைகா கோல்டியா* | வங்காளதேசம், பூட்டான், லாவோஸ், மியான்மர், நேபாளம், தாய்லாந்து, இந்தியா, வியட்நாம் மற்றும் தெற்கு சீனா. |
| பச்சை வால் தேன்சிட்டு | *ஏதோபைகா நிபாலென்சிசு* | இந்திய துணைக்கண்டம், கிழக்கு நோக்கி தென்கிழக்கு ஆசியாவின் பகுதிகளாக நீண்டுள்ளது. |
| வெண் விலா தேன்சிட்டு | *ஏதோபைகா எக்சிமியா* | இந்தோனேசியா. |
| இரட்டை வால் தேன்சிட்டு | *ஏதோபைகா கிறிசிடினா* | சீனா, ஹாங்காங், லாவோஸ் மற்றும் வியட்நாம். |
| கருந்தொண்டை தேன்சிட்டு | *ஏதோபைகா சதுரதா* | பங்களாதேஷ், பூட்டான், கம்போடியா, சீனா, இந்தியா, லாவோஸ், மலேசியா, மியான்மர், நேபாளம், தாய்லாந்து மற்றும் வியட்நாம். |
| கருஞ்சிவப்பு தேன்சிட்டு | *ஏதோபைகா சிபராஜா* | இந்தியா, நேபாளம், பங்களாதேஷ் மற்றும் மியான்மர் வழியாக இந்தோனேசியா மற்றும் புருனே வரை. |
| அற்புதமான தேன்சிட்டு | *ஏதோபைகா மாக்னிஃபிகா* | நீக்ரோசு தீவு, பனாய், செபு, தப்லாசு தீவு மற்றும் ரோம்ப்லான். |
| விகோர்சு தேன்சிட்டு | *ஏதோபைகா விகோர்சி* | இந்தியாவின் மேற்கு தொடர்ச்சி மலைகள். |
| சாவகம் தேன்சிட்டு | *ஏதோபைகா மிஸ்டகாலிசு* | ஜாவா மற்றும் பாலி, இந்தோனேசியா. |
| தெம்மினிக் தேன்சிட்டு | *ஏதோபைகா டெம்மின்க்கி* | போர்னியோ, சுமத்ரா, மலேசியா மற்றும் தென்மேற்கு தாய்லாந்து |
| செவ்வால் தேன்சிட்டு | *ஏதோபைகா இக்னிகாடா* | வங்காளதேசம், பூட்டான், இந்தியா, மியான்மர், நேபாளம், தாய்லாந்து மற்றும் திபெத். |
# அததொ-பி-23



## பெயரிடுதல்
2019 ஆம் ஆண்டில், அததொ-பி-23 விண்மீன் பன்னாட்டு புற உல்கங்களின் பெயரிடல் போடியில் **மோரியா என்றும்*மததொ-பி-23 பி - யேபசு(**Jebus)*' என்றும் பெயரைப் பெற்றன. இந்தப் பெயர்கள் ஜெருசலேம் நகரின் மையத்தில் உள்ள மலையின் பண்டைய பெயரையும், ஜெருசலேமின் பண்டைய ( உரோமானிய காலத்துக்கு முந்தைய) பெயரையும் குறிக்கிறது.  

## கோள் அமைப்பு
2010 ஆம் ஆண்டு வெப்பமான வியாழன் போன்ற ஒரு கோள் கண்டறியப்பட்டது. இது 2154 கெ பகல்நேர வெப்பநிலையைக் கொண்டுள்ளது. இந்தக் கோள் ஒரு நிலைப்பற்ற வட்டணையில் இருப்பதாக நம்பப்படுகிறது, மேலும் 7.5 மில்லியன் ஆண்டுகளுக்குப் பிறகு அதன் தாய் நட்சத்திரத்தால் சூழப்படும் என்று எதிர்பார்க்கப்படுகிறது. கோளின் வட்டணை விண்மீனின் நிலநடுவரைத் தளத்துதுடன் 15 பாகை மையப்பிறழ்வுடன் அமைந்துள்ளது. கோள் வளிமண்டலத்தின் நிறம் சாம்பல். வளிமண்டலம் பெரும்பாலும் முகில்கள்கள் இல்லாமல் உள்ளது, மேலும் தற்காலிகமாக தைட்டானியம்(II) ஆக்சைடு இருப்பதைக் காட்டுகிறது.
# பார்த்தசாரதி கோயில், முண்டக்காயம்

**பார்த்தசாரதி கோயில், முண்டக்காயம்** என்பது இந்தியாவின் கேரள மாநிலம் கோட்டயம் மாவட்டத்தில் கஞ்சிரப்பள்ளி வட்டத்தில் உள்ள முண்டக்காயம் நகரில் அமைந்துள்ள ஒரு இந்துக் கோயிலாகும் . இது குட்டிக்கானம் செல்லும் சாலையில் கோட்டயத்திலிருந்து சுமார் 52 கி.மீ. தொலைவிலும், குட்டிக்கானத்திலிருந்து 20 கி.மீ. தொலைவிலும் உள்ளது.  

## மூலவர்
இங்குள்ள மூலவர் பார்த்தசாரதி (அர்ஜுனனின் தேரோட்டியாக கிருஷ்ணர் ) ஆவார். இங்குகணபதி, ஐயப்பா, நாகராஜர், யட்சி ஆகிய துணைத்தெய்வங்கள் உள்ளன.  

## விழாக்கள்
மலையாள *மகரம்* (ஜனவரி/பிப்ரவரி) மாதத்தில் முதல் *கொடியேற்றத்துடன்* தொடங்கி ஆறு நாட்கள் வருடாந்திர திருவிழா நடத்தப்படுகிறது. தினமும் மூன்று கால பூஜை நடக்கிறது.
# 4-அமினோ-3-மெத்தில்-1-நாப்தால்


2-மெத்தில்நாப்தலீன் அல்லது மெனாடியோனிலிருந்து 4-அமினோ-3-மெத்தில்-1-நாப்தால் தயாரிக்கப்படுகிறது. இது ஐதரோகுளோரிக் அமிலத்திலிருந்து படிக ஐதரோகுளோரைடு உப்பை (C11H11NO·HCl) உருவாக்குகிறது. குறைந்தபட்சம் 1 கிராம் உப்பு 25 மில்லி தண்ணீரில் 75 பாகை செல்சியசு வெப்பநிலையில் கரைகிறது. காற்று மற்றும் ஒளியின் வெளிப்பாட்டின் போது உப்பு இளஞ்சிவப்பு நிறத்தில் இருந்து அடர் ஊதா நிறமாக மாறுகிறது.
# புல்லாட்டுகுன்னல் கோயில், எளம்குளம்

**புல்லட்டுகுன்னல் கோயில்** என்பது இந்தியாவின் கேரளா கோட்டயம் மாவட்டத்தில் எளம்குளம் என்னுமிடத்தில் அமைந்துள்ள ஒரு கோயிலாகும்.  

## மூலவர்
இதன் மூலவர் சாஸ்தா ஆவார். இங்கு 10 யானைகளுடன் கொண்டாடப்படுகின்ற கஜமேளம் எனப்படும் ஆண்டு விழா மிகவும் புகழ்பெற்றது. இதைக்காண ஆயிரக்கணக்கான பக்தர்கள் இங்கு வருகின்றனர். எளம்குளத்தில் சாஸ்தா இருப்பதை உணர்த்தும் வகையில் இவ்விழா இங்கு கொண்டாடப்படுகிறது.
# புதியகாவு தேவி கோயில்

**புதியகாவு தேவி கோயில்** இந்தியாவின் கேரளாவில் கோட்டயம் மாவட்டத்தில் பொன்குன்னம் உள்ள ஒரு கோயிலாகும். இக்கோயில் சபரிமலை புனித யாத்திரை செல்லும் பக்தர்கள் ஓய்வெடுக்கும் இடமாக உள்ளது.  

## கோயில் நேரம்
புதியகாவு தேவி சேத்திரம் என்று அழைக்கப்படுகின்ற இக்கோயிலின் மூலவர் புதியகாவிலம்மா என்றும் அழைக்கப்படுகிறார். கோயிலின் நடை காலை 5.00 மணி முதல் 11.00 மணி வரையிலும், மாலை 5.00 மணி முதல் இரவு 8.00 மணி வரையிலும் வழிபாட்டிற்காகத் திறந்திருக்கும்.
# ஆர்த்தோ-அனிசிக் அமிலம்



**ஆர்த்தோ-அனிசிக் அமிலம்** (*o-Anisic acid*) என்பது CH<sub>3</sub>OC<sub>6</sub>H<sub>4</sub>CO<sub>2</sub>H என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். நிறமற்ற ஒரு திண்மப் பொருளாகக் காணப்படுகிறது. அனிசிக் அமிலத்தின் சமபகுதியங்களில் ஒன்றாகவும் இது கருதப்படுகிறது. ஐயூபிஏசி முறையில் 2-மெத்தாக்சிபென்சாயிக் அமிலம் என்று அடையாளப்படுத்தப்படுகிறது.  

ஆர்த்தோ-அனிசிக் அமிலம் மூலக்கூற்றிடை ஐதரசன் பிணைப்பு மற்றும் பல்வேறு வினையூக்க வினைகளுக்கு அடி மூலக்கூறாகும் என நன்கு ஆய்வு செய்யப்பட்டுள்ளது.
# இராம்ரெட்டி தாமோதர் ரெட்டி


**இராம்ரெட்டி தாமோதர் ரெட்டி** (Ramreddy Damodar Reddy) (பிறப்பு 14 செப்டம்பர் 1952) இந்திய தேசிய காங்கிரசு கட்சியை பிரதிநிதித்தும் ஓர் இந்திய அரசியல்வாதியாவார். இவர், 2009 ஆந்திரப் பிரதேச மாநில சட்டமன்றத் தேர்தலில் இந்திய தேசிய காங்கிரசு சார்பில் சூர்யபேட்டை சட்டப் பேரவைத் தேர்தலில் வெற்றி பெற்றார்.  

## அரசியல் வாழ்க்கை
இவர் துங்கத்தூர்த்தி சட்டமன்ற தொகுதியிலிருந்து ஐந்து முறை சட்டமன்ற உறுப்பினராகத் தேர்தெடுக்கப்பட்டுள்ளார். பின்னர், இவர் 2009 இல் சூர்யபேட்டை சட்டமன்றத் தொகுதிக்கு மாறினார். தாமோதர் ரெட்டி, காங்கிரசு தலைவர்களிடையே தெலங்காணா இயக்கத்திற்கு ஆதரவாக இருந்தார். எ. சா. ராஜசேகர ரெட்டியின் முதல் அமைச்சரவையில் தகவல் தொடர்பு மற்றும் தொழில்நுட்பத் துறை அமைச்சகவும் பணியாற்றினார்.
# ஏபசு


***ஏபசு*** (*Apus*) என்ற பறவை பேரினமானது ஏபோடிடே குடும்பத்தைச் சேர்ந்த பழைய உலக உழவாரன்கள் சிலவற்றை உள்ளடக்கியது. பொதுவாக இவை உழவாரன் என்று அழைக்கப்படுகிறது.  

இவை உலகின் வேகமாக பறக்கும் பறவைகளில் ஒன்றாகும். இவை தகைவிலான் குருவிகளை ஒத்திருக்கின்றன. ஆனால் தொடர்புடையவை அல்ல. உழவாரன்கள் குறுகிய வால்களையும் அரிவாள் வடிவ இறக்கைகளையும் கொண்டுள்ளன. உழவாரன்கள் தங்கள் வாழ்க்கையின் பெரும்பகுதியை ஆகாயாத்தில் உயரமான இடத்தில் செலவிடுகின்றன. மிகக் சிறிய கால்களைக் கொண்டுள்ளன, மேலும் இவற்றை பெரும்பாலும் மேற்பரப்பில் ஒட்டிக்கொள்ள பயன்படுத்துகின்றன.  

## வகைப்பாட்டியல்
1758ஆம் ஆண்டில் சுவீடன் இயற்கை ஆர்வலர் கார்ல் லின்னேயஸ் என்பவரால் *ஏபசு* பேரினம் உருவாக்கப்பட்டது. இது 1777ஆம் ஆண்டில் இத்தாலிய இயற்கை ஆர்வலர் ஜியோவானி அன்டோனியோ ஸ்கோபோலியால் அறிமுகப்படுத்தப்பட்ட சிற்றினத்தின் இரு சொல் பெயரிலிருந்து (*கிருண்டோ ஏபசு*) பெறப்பட்டது.[ ஏபசு என்ற பெயர் உழவாரன் என்பதற்கான இலத்தீன் சொல்லாகும் ஆகும். இது கால்கள் இல்லாத ஒரு வகை தகைவிலான் என்று பழங்காலத்தவர்களால் கருதப்பட்டது (பண்டைய கிரேக்கத்திலிருந்து α, *a*, "இல்லாத", மற்றும் πούς, *pous*, "foot").  

1950களுக்கு முன்பு, எந்த உயிரினத்தின் குழு *ஏபசு* என்ற பேரினப் பெயரைக் கொண்டிருக்க வேண்டும் என்பதில் சில சர்ச்சைகள் இருந்தன. 1801ஆம் ஆண்டில், போச் சிறிய ஓட்டுமீன் உயிரினங்களுக்கு, இன்று *திரையோப்சு* என அழைக்கப்படும் உயிரினங்களுக்கு, *ஏபசு* என்ற பேரினப் பெயர் கொடுக்கப்பட்டது. பின்னர் ஆய்வாளர்கள் தொடர்ந்து இந்த வார்த்தையைப் பயன்படுத்தினர். கெய்ல்ஹாக் (1909 இல்) 1777இல் ஸ்கோபோலியால் *ஏபசு* என்ற பறவை பேரினம் ஏற்கனவே இருந்ததால் இது தவறானது என்று தெரிவித்தார். 1958ஆம் ஆண்டு வரை, விலங்கியல் பெயரிடுதலுக்கான பன்னாட்டு ஆணையம் ஓட்டுமீன்களுக்கு *ஏபசு* என்ற பேரினப் பெயரைப் பயன்படுத்துவதற்கு எதிராகத் தீர்ப்பளித்து, இதற்குப் பதிலாக *திரைப்சு* என்ற பேரினப் பெயரினை அங்கீகரித்ததும் சர்ச்சை முடிவுக்கு வந்தது.  

## சிற்றினங்கள்
இந்த பேரினத்தில் 20 சிற்றினங்கள் உள்ளன:  

- கேப் வெர்டே உழவாரன், *ஏபசு அலெக்சாண்ட்ரி*
- சாதா உழவாரன், *ஏபசு ஏபசு*
- ப்ளைன் உழவாரன், *ஏபசு யூனிகோலர்*
- நியான்சா உழவாரன், *ஏபசு நியான்சே*
- பாலிட் உழவாரன், *ஏபசு பாலிடசு*
- ஆப்பிரிக்க கருப்பு உழவாரன், *ஏபசு பார்பேட்டசு*
- மலகாசி பிளாக் உழவாரன், *ஏபசு பால்சுடோனி*
- பெர்னாண்டோ குடா உழவாரன் *ஏபசு சுலேடினியா*
- போர்ப்சு-வாட்சன் உழவாரன், *ஏபசு பெர்லியோசீ*
- பிராட்பீல்டின் உழவாரன், *ஏபசு பிராட்பீல்டி*
- பசிபிக் உழவாரன், *ஏபசு பசிபிகசு*
- சலீம் அலியின் உழவாரன், *ஏபசு சலிமாலி*
- பிளைத் உழவாரன், *ஏபசு லுகோனிக்சு*
- குக்கி உழவாரன், *ஏபசு குக்கி*
- அடர்-பிடரி உழவாரன், *ஏபசு அகுட்டிகாடா*
- நாட்டு உழவாரன், *ஏபசு அபினிசு*
- வீட்டு உழவாரன், *ஏபசு நிபாலென்சிசு*
- கோரசு உழவாரன், *ஏபசு கோரசு*
- வெண் பிடரி உழவாரன், *ஏபசு கேபர்*
- பேட்சி உழவாரன் *ஏபசுபேட்சி*

அறியப்பட்ட புதைபடிவ சிற்றினங்கள்:  

- *ஏபசு கைலார்டி* (லா க்ரைவ்-செயின்ட்-ஆல்பன், பிரான்ஸ் நாட்டின் மத்திய/பிற்பகுதி மியோசீன்)
- *ஏபசு வெட்மோரி* (ஆரம்பகால - லேட் ப்ளியோசீன்? SC மற்றும் SE ஐரோப்பாவின்)
- *ஏபசு பாரனென்சிசு* (தென்கிழக்கு ஐரோப்பாவின் லேட் ப்ளியோசீன்)
- *ஏபசு சப்மெல்பா* (சுலோவாக்கியாவின் மத்திய பிளீஸ்டோசீன்)

மியோசீன் *"ஏபசு" இக்னோடசு* இப்போது *புரோசைப்செலாய்டில்* வைக்கப்பட்டுள்ளது.
# குண்டகண்ட்லா ஜெகதீஷ் ரெட்டி


**குண்டகண்ட்லா ஜெகதீஷ் ரெட்டி** (*Guntakandla Jagadish Reddy*) (பிறப்பு: ஜூலை 18, 1965), **ஜிஜேஆர்** என்ற தனது முதலெழுத்துக்களால் அடிக்கடி குறிப்பிடப்படும் இவர், ஓர் இந்திய அரசியல்வாதி ஆவார். தெலங்காணா அரசில் எரிசக்தி அமைச்சராக 2 ஜூன் 2014 முதல் பணியாற்றினார். இவர் சூர்யாபேட் தொகுதியில் இருந்து தெலுங்கானா சட்டமன்ற உறுப்பினராக இருந்தார். பாரத் இராட்டிர சமிதி கட்சியின் ஆட்சிக்குழு உறுப்பினராகவும் உள்ளார்.  

## ஆரம்ப கால வாழ்க்கை
இந்தியாவின், தெலங்காணா மாநிலட்த்தில், சூர்யாபேட் டை மாவட்டம், அர்வப்பள்ளி மண்டலம், நாகரம் என்ற கிராமத்தில் இராமச்சந்திர ரெட்டி மற்றும் சாவித்திரிக்கு பிறந்தார். இவருக்கு நான்கு உடன்பிறப்புகள் உள்ளனர். இவர் 1985 இல் சூர்யாபேட்டை சிறீ வெங்கடேசுவரா கல்லூரியில் ( உசுமானியா பல்கலைக்கழகம் ) இளங்கலைப் பட்டம் பெற்றார். இவர் விசயவாடாவில் உள்ள சித்தார்த்தா சட்டக் கல்லூரியில், ( நாகார்ஜுனா பல்கலைக்கழகம்) சட்ட இளங்கலைப் பட்டம் பெற்றார்.  

## தொழில்
நல்கொண்டா மாவட்ட நீதிமன்றத்தில் வழக்கறிஞராகப் பணியாற்றி வந்தார். இவர் நல்கொண்டா மாவட்டத்தின் வழக்கறிஞர் சங்கத்தின் முதல் தலைவராகவும் இருந்தார்.  

### அரசியல்
இவர் 2001 இல் தெலங்காணா இயக்கத்தில் சேர்ந்தார். பின்னர், பாரத் இராட்டிர சமிதியின்ஆரம்ப உறுப்பினர்களில் ஒருவராக இருந்தார்.  

இவர் 2009 இல் உசூர்நகர் தொகுதியிலும், பின்னர் 2014 பொதுத் தேர்தலில் சூர்யாபேட்டை சட்டமன்றத் தொகுதியிலும் போட்டியிட்டு வெற்றி பெற்றார். 2018 தெலங்காணா சட்டப் பேரவைத் தேர்தலில் சூர்யபேட்டை சட்டப் பேரவைத் தொகுதியில் இரண்டாவது முறையாக வெற்றி பெற்றார்.
# அரக்கு பிடரி தேன்சிட்டு



**அரக்கு பிடரி தேன்சிட்டு** (*Maroon-naped sunbird*)(*ஏதோபைகா கைமாராசென்சிசு*) என்பது நெக்டரினிடே குடும்பத்தில் உள்ள ஒரு வகை பறவை சிற்றினம் ஆகும். இது பிலிப்பீன்சில் (நீக்ரோஸ் தீவு, பனாய் மற்றும் குய்மராஸ்) மட்டுமே காணப்படும் அகணிய உயிரி. இதன் இயற்கை வாழ்விடம் மிதவெப்பமண்டல அல்லது வெப்பமண்டல ஈரமான தாழ் நிலக் காடுகள் ஆகும்.
# வீரகனூர் கால்நடைச் சந்தை

**வீரகனூர் கால்நடை சந்தை** என்பது சேலம் மாவட்டம் வீரகனூரில் உள்ள கால்நடை வாரச் சந்தையாகும். இது சேலத்திலேயே இரண்டாவது பெரிய சந்தையாகும். வெள்ளிக்கிழமை பிற்பகலில் தொடங்கி அடுத்த நாள் சனிக்கிழமை பிற்பகல் வரை நடைபெறும். இச்சந்தையில் பெரம்பலூர், கள்ளக்குறிச்சி, கடலூர், சென்னை, சேலம், திருச்சி, கோயம்புத்தூர், ஈரோடு, திருவண்ணாமலை, உளுந்தூர்பேட்டை, விழுப்புரம், திண்டிவனம் உள்ளிட்ட ஊர்களிலிருந்து ஆடுகள், மாடுகள், காளைகள், கன்றுக்குட்டிகள் போன்ற கால்நடைகள் விற்பனைக்கு வருகின்றன.  

## விற்பனை
2021 ஆம் ஆண்டு தீபாவளிப் பண்டிகையையொட்டி இரண்டு கோடிக்கு ஆடுகள் விற்பனையாகின. 2022 ஆம் ஆண்டு தீபாவளிப் பண்டிகையின் போது இரண்டரை கோடிக்கு ஆடுகள் விற்பனையாகின.  
2023 ஆம் ஆண்டு தீபாவளிப் பண்டிகையையொட்டி மூன்று கோடிக்கு ஆடுகள் விற்பனையாகின.
# பாஞ்சி

**பாஞ்சிகள்** அல்லது **பாஞ்சி பிரபந்தம்** என்பது அரித்துவாரில் உள்ள இந்து சமய மரபியல் பதிவேடுகளைப் போலவே மிதிலைப் பகுதியின் மைதிலி காயஸ்தர்கள் மற்றும் மைதிலி பிராமணர்களிடையே பராமரிக்கப்படும் விரிவான பரம்பரை பதிவுகள் ஆகும்.  

## பயன்பாடு
திருமணங்களை ஏற்பாடு செய்யும் போது பாஞ்சிகளுக்கு மகத்தான மதிப்பு உள்ளது. ஏனெனில் அவர்கள் மணமகன் மற்றும் மணமகனின் தந்தையின் பக்கத்திலிருந்து கடந்த 07 தலைமுறைகளையும், தாய்வழி பக்கத்திலிருந்து 06 தலைமுறைகளையும் வரையறுக்கிறார்கள்.  

## சௌரத் சபை
மைதிலி காயஸ்தர்களும், மைதிலி பிராமண பிரதிநிதிகளும் புதிய திருமண உறவுகளை ஆலோசிப்பதற்காக இந்தியாவின் மதுபானிக்கு அருகிலுள்ள சௌரத் என்ற இடத்தில் கூடி தங்களாது பாஞ்சிகளைன் பர்மபரையை முறையாகச் சரிபார்த்தனர். இந்த மாநாடு சௌரத் சபை என்று அழைக்கப்பட்டது  

## தற்போதைய நிலை
பாஞ்சிகளின் முற்போக்கான இழப்பு, பஞ்சிக்காரர்கள் நவீன தொழில்களை மேற்கொள்வது மற்றும் அதிகரித்து வரும் அனைத்து மதக் கலப்பு நடத்தை காரணமாக, பாஞ்சிகளைக் கலந்தாலோசித்து திருமணத்தை நிச்சயப்படுத்தும் நடைமுறை அழிந்து வருகிறது. வெளிநாட்டு நிறுவனங்களுக்கு பாஞ்சை விற்ற வழக்குகளும் பதிவாகியுள்ளன.. சமீபத்திய சௌரத் சபைகள் அனைத்தும் வெறிச்சோடிக் கிடக்கின்றன. பல நூற்றாண்டுகள் பழமையான பனை ஓலைகளை விட, இணையம் போன்ற நவீன முறைகளை மக்கள் எதிர்பார்க்கின்றனர்.
# அரித்துவாரில் உள்ள இந்து சமய மரபியல் பதிவேடுகள்

**அரித்துவாரில் உள்ள இந்து சமய மரபியல் பதிவேடுகள்** (*Hindu genealogy registers at Haridwar*) என்பது அரித்துவாரில் தொழில்முறை மரபியல் வல்லுநர்களாகப் பணிபுரியும் 'பண்டா' என்று உள்நாட்டில் அழைக்கப்படும் பிராமணப் பண்டிதர்களால் பராமரிக்கப்படும் குடும்பங்களின் மரபுப் பதிவேடுகள் ஆகும். இது பல ஆண்டுகளாக ஆய்வுக்கு உட்பட்டவை. பல சந்தர்ப்பங்களில், *வாஹி அல்லது* பாஹி என அழைக்கப்படும் இந்த மிகப்பெரிய பதிவுகள், பரம்பரை அல்லது சொத்து தகராறுகள் தொடர்பான சட்ட வழக்குகளைத் தீர்ப்பதற்கும் பயன்படுத்தப்படுகின்றன. ஏனெனில் இந்த பதிவுகள் யாத்ரீகர்கள் மற்றும் பண்டாக்களால் புனிதமானதாகக் கருதப்படுகின்றன.  
, 1866 புகைப்படம்]]  
அரித்துவார் பாரம்பரியமாக இந்துக்கள் மத்தியில் மரண சடங்குகள் மற்றும்சிரார்த்தம் போன்ற சடங்குகள் செய்யும் ஒரு தளமாக இருந்து வருகிறது. குடும்ப பண்டிதர்கள் குடும்பத்தின் ஒவ்வொருவர் வருகையையும், அவர்களின் கோத்திரம், குடும்ப மரம், திருமணங்கள் மற்றும் தற்போதுள்ள குடும்ப உறுப்பினர்கள், சொந்த ஊர் போன்றவற்றைப் பதிவு செய்வது விரைவில் வழக்கமாகிவிட்டது. பல நூற்றாண்டுகளாக, இந்த பதிவேடுகள் பல குடும்பங்களின் வரலாற்றைக் கண்டறிவதில், குறிப்பாக 1947 இல் இந்தியப் பிரிவினைக்குப் பிறகு, பின்னர் புலம்பெயர்ந்த இந்தியர்களிடையே ஒரு முக்கியமான பரம்பரை ஆதாரமாக மாறியது.
# பாபு கோபிநாத் சிங்


**பாபு கோபிநாத் சிங்** (*Babu Gopinath Singh*) இந்தியாவைச் சேர்ந்த ஓர் அரசியல்வாதியாவார். 1901 ஆம் ஆண்டு ஏப்ரல் மாதம் 15 ஆம் தேதியன்று இவர் பிறந்தார். இந்திய தேசிய காங்கிரசு கட்சியின் உறுப்பினராக இருந்தார். இந்திய நாடாளுமன்றத்தின் மேல்சபையான மாநிலங்களவையில் ஒரு நாடாளுமன்ற உறுப்பினராக உத்தரபிரதேச மாநிலத்தை பிரதிநிதித்துவப்படுத்தினார். 1967 ஆம் ஆண்டு சூலை மாதம் 24 ஆம் தேதியன்று இவர் காலமானார்.
# கியாத் அல்-தின் துக்ளக்



**கியாத் அல்-தின் துக்ளக்** (*Ghiyath al-Din Tughluq*) அல்லது **கியாஸ்-உத்-தின் துக்ளக்** அல்லது **காஜி மாலிக்** (காஜி என்றால் இசுலாமிற்காகப் போராடுபவர் என்று பொருள்) (இறப்பு சுமார் 1325 ) 1320 முதல் 1325 வரை தில்லியின் சுல்தானாக இருந்தார். துக்ளக் வம்சத்தின் தில்லி சுல்தானகத்தின் முதல் சுல்தானான இவர் தனது ஆட்சியின் போது, துக்ளகாபாத் நகரத்தை நிறுவினார். 1325 இல் இவர் இறந்தவுடன் இவரது ஆட்சி முடிவடைந்தது. இவரது நினைவாக கட்டப்பட்ட ஒரு கட்டடமும் இடிந்து விழுந்தது. 14 ஆம் நூற்றாண்டின் வரலாற்றாசிரியர் இப்னு பதூதா, சதியின் விளைவாக சுல்தானின் மரணம் நிகழ்ந்தது என்று கூறினார்
# சைனுல் பாசர்



**சைனுல் பாசர்** (*Zainul Basher*) இந்தியாவைச் சேர்ந்த ஓர் அரசியல்வாதியாவார். 1938 ஆம் ஆண்டு சனவரி மாதம் முதல் தேதியன்று இவர் பிறந்தார். இந்திய தேசிய காங்கிரசு கட்சியின் உறுப்பினராக இருந்தார். இந்திய நாடாளுமன்றத்தின் கீழ்சபையான மக்களவையில் ஒரு நாடாளுமன்ற உறுப்பினராக உத்தரபிரதேச மாநிலத்தை பிரதிநிதித்துவப்படுத்தினார். சஞ்சிதா பேகம் என்ற பெண்ணை திருமணம் செய்து கொண்டார். இத்தம்பதியருக்கு இரண்டு மகன்களும் இரண்டு மகள்களும் பிறந்தனர்.
# பாசவதைப் பரணி

பாசவதைப் பரணி என்பது பரணி என்னும் சிற்றிலக்கியம். உழவன் களத்தில் நெல், கம்பு, கொள் முதலான கூலங்கள் அடிக்கக்கப்படும். நெல்கட்டுகளை அவிழ்த்து அடித்து தாளின்மீது மாடுகளைப் பிணையல் ஆக்கி நடத்திப் போர் அடிக்கப்படும். அதுபோல அரசனின் போர்க்களத்தில் பகைவர்களைக் கொன்று அவற்றின்மீது மன்னன் தன் படைகளை நடத்திப் போர் அடுப்பான். இதனை அதரி திரித்தல் என்று இலக்கியங்கள் குறிப்பிடுகின்றன.  

உழவன் போர்க்களத்தில் உழவன் நெல்லை அடித்து மக்களுக்கு வழங்குவான். அதனை உணவு சமைத்து உண்டு மக்கள் பசியாறுவர். அரசன் போர்க்களத்தில் அரசன் பகைவர்களை அதரி திரித்து கொன்று பேய்களுக்கு உணவு வழங்குவான். அதனைக் காளி தெய்வத்தின் கூளி முதலான படைகள் போர்க்களத்திலேயே சமைத்து உண்டு பசியாறும்.  

## பாசவதைப் பரணி: பாகுபாடு
1. கடவுள் வாழ்த்து
1. கடை திறப்பு
1. காடு பாடியது
1. பேய்களைப் பாடியது
1. கோயிலைப் பாடியது
1. தேவியைப் பாடியது
1. பேய் முறைப்பாடு
1. கூளி கூறியது
1. களம் காட்டல்
1. கூழ்
என்று 10 தலைப்புகளில் இந்த நூல் அமைந்துள்ளது. 737 கண்ணிகளைக் கொண்டதாக இந்த நூல் அமைந்துள்ளது.  

## எடுத்துக்காட்டு
வன்சொல் கூறி வைதவர்களை வாழ்த்தி மதித்து இன்சொல்லால் அவரை இடித்துத் தோற்கடிப்பது என் ஆண்மை என்று பொறுமை உள்ளவன் ஒருவன் கூறுவதாக ஒரு கண்ணி இவ்வாறு குறிப்பிடுகிறது.  
<poem> வன்சொலால் வைதாரை வாழ்த்தினர்போல் மதித்து என்றும்  
இன்சொல்லால் அவர் பகைதான் இடிப்பது அன்றோ எனது ஆண்மை </poem>  

## பாட்டுடைத் தலைவன்
- கலிங்கத்துப் பரணி என்னனும் நூல் கருணாகரன் கலிங்கப் போரில் கண்ட வெற்றி பற்றிக் கூறுகிறது. இதன் பாட்டுடைத் தலைவன் போரில் வெற்றி பெற்ற கருணாகரன்.
- இந்த நூல் பாசத்தை வெல்ல வழிகாட்டிய ஞான தேசிகர் புகழைப் போற்றுகிறது.

## மேற்கோள்
# சக்லேசுவர் சிங்


**சக்லேசுவர் சிங்** (*Chakleshwar Singh*) இந்தியாவைச் சேர்ந்த ஓர் அரசியல்வாதியாவார். 1922 ஆம் ஆண்டு சூலை மாதம் எட்டாம் தேதியன்று இவர் பிறந்தார். இந்திய தேசிய காங்கிரசு கட்சியின் உறுப்பினராக இருந்தார். இந்திய நாடாளுமன்றத்தின் கீழ்சபையான மக்களவையில் ஒரு நாடாளுமன்ற உறுப்பினராக உத்தரபிரதேச மாநிலத்தின் மதுரா மக்களவைத் தொகுதியை இவர் பிரதிநிதித்துவப்படுத்தினார்.
# அமொலாக் சாந்து



**அமொலாக் சாந்து** (*Amolakh Chand*) இந்தியாவைச் சேர்ந்த ஓர் அரசியல்வாதியாவார். 1907 ஆம் ஆண்டு சனவரி மாதம் 11 ஆம் தேதியன்று இவர் பிறந்தார். இந்திய தேசிய காங்கிரசு கட்சியின் உறுப்பினராக இருந்தார். இந்திய நாடாளுமன்றத்தின் மேல்சபையான மாநிலங்களவையில் ஒரு நாடாளுமன்ற உறுப்பினராக உத்தரபிரதேச மாநிலத்தை இவர் பிரதிநிதித்துவப்படுத்தினார். 1963 ஆம் ஆண்டு நவம்பர் மாதம் 18 ஆம் தேதியன்று அமொலாக் சாந்து தனது 56 ஆவது வயதில் காலமானார்.
# சந்திரிகா பிரசாத்து



**சந்திரிகா பிரசாத்து** (*Chandrika Prasad*) இந்தியாவைச் சேர்ந்த ஓர் அரசியல்வாதியாவார். 1917 ஆம் ஆண்டு சூலை மாதம் முதல் தேதியன்று இவர் பிறந்தார். இந்திய தேசிய காங்கிரசு கட்சியின் உறுப்பினராக இருந்தார். இந்திய நாடாளுமன்றத்தின் கீழ்சபையான மக்களவையில் ஒரு நாடாளுமன்ற உறுப்பினராக உத்தரபிரதேச மாநிலத்தின் பல்லியா மக்களவைத் தொகுதியை இவர் பிரதிநிதித்துவப்படுத்தினார்.
# ராமாபுரம் ராமர் கோயில்

**ராமாபுரம் ராமசுவாமி கோயில்** இந்தியாவின் கேரள மாநிலத்தில் உள்ள கோட்டயம் மாவட்டத்தில் மீனச்சில் வட்டத்தில் ராமாபுரம் கிராமத்திலும் பாலாவுக்கு அருகில் அமைந்துள்ள ஒரு பழமையான இந்துக் கோயிலாகும் . இக்கோயில் வைஷ்ணவத்தின் **108 அபிமான க்ஷேத்திரங்களில்** ஒன்றாக வகைப்படுத்தப்பட்டுள்ளது. இக்கோயிலில் ராமர் மூலவராக உள்ளார். மூலவர் நான்கு கைகளுடன் கிழக்கு நோக்கி உள்ளார். இக்கோயில் அமனகர மனை, குன்னூர் மனை, காரநாட்டு மனை ஆகிய மூன்று நம்பூதிரி குடும்பங்களைக் கொண்ட ராமாபுரம் தேவஸ்வம் என்ற அறக்கட்டளையால் நிர்வகிக்கப்படுகிறது. இக்கோயிலின் அருகில் லக்ஷ்மணன், பரதன், சத்ருக்னன் ஆகியோருக்கான சன்னதிகள், சுமார் 3 கி.மீ. சுற்றளவில் அமைந்துள்ளன.  

## புராணம்
விஷ்ணுவின் அவதாரமான ராமர், அயோத்தி<nowiki/>யை விட்டு வெளியேறினார். இந்தபதினான்கு ஆண்டுகால வனவாசத்தின் போது தனது மனைவி சீதையைக் கண்டுபிடிக்கப் பயன்படுத்திய பாதை தற்போதைய ராமாபுரம் வழியாக உள்ளது என்று கூறப்படுகிறது. அந்த இடத்தை தியானம் செய்வதற்கான இடமாகக் கண்டார். அவரது சகோதரர்கள் அவரைத் தேட ஆரம்பித்தனர். தெற்கு நோக்கி சென்றனர். அவர் ஒரு அமைதியான இடத்தில் தியானம் செய்து கொண்டிருப்பதைக் கண்டதும், அவர்களும் அவர் அருகில் அமர்ந்து தியானம் செய்தனர். கூடப்புலத்தில் லக்ஷ்மணரும், அமனகரத்தில் பரதனும், மேத்திரியில் சத்ருக்னனும் இருந்தனர். நாளடைவில் அவர்கள் தியானம் செய்த தலங்களில் அவர்களுக்கென்று தனித்தனி சன்னதிகள் தோன்றி அது *நாலம்பலம்* எனப் புகழ் பெற்றது. <  
## மூலவர்
ராமர் தவிர, இக்கோயிலில் பிற துணைத்தெய்வங்கள் உள்ளன. மூலவர் சன்னதிக்குத் தெற்கில் சாஸ்தா, தட்சிணாமூர்த்தி சன்னதிகள் உள்ளன. இந்த வளாகத்தில் பத்திரகாளி தேவி, கணபதி, அனுமன், பிரம்மராட்சஸ், யக்சியம்மா ஆகியோரின் சன்னதிகளும் உள்ளன. இங்கு தினமும் பூசைகள் மேற்கொள்ளப்படுகின்றன.  

## திருவிழா
இக்கோயிலில் எட்டு நாள் ஆண்டு விழா மலையாள மாதமான மீனத்தில் (மார்ச்/ஏப்ரல்) சோதி நட்சத்திரத்தில் கொண்டாடப்படுகிறது. இவ்விழா அமனகர பரத கோவில் குளத்தில் நடத்தப்படும் திருவோண நட்சத்திரத்தன்று நடைபெறுகின்ற *ஆறாட்டு* விழாவுடன் நிறைவு பெறுகிறது.
# சாம்பு நாத் சதுர்வேதி



**சாம்பு நாத் சதுர்வேதி** (*Shambhu Nath Chaturvedi*) இந்தியாவைச் சேர்ந்த ஓர் அரசியல்வாதியாவார். 1908 ஆம் ஆண்டு பிப்ரவரி மாதம் எட்டாம் தேதியன்று ஆக்ரா மாவட்டத்தில் இவர் பிறந்தார். அலகாபாத்து பல்கலைக்கழகத்தில் முதுகலைப் பட்டம் பெற்றார். 1952 ஆம் ஆண்டு தனது அரசியல் வாழ்க்கையைத் தொடங்கினார். சனதா கட்சியின் உறுப்பினராக இருந்தார். இந்திய நாடாளுமன்றத்தின் கீழ்சபையான மக்களவையில் ஒரு நாடாளுமன்ற உறுப்பினராக உத்தரபிரதேச மாநிலத்தின் 3 மற்றும் 6 ஆவது மக்களவைத் தொகுதிகளை இவர் பிரதிநிதித்துவப்படுத்தினார். 1960 ஆம் ஆண்டில் ஆக்ரா நகராட்சி ஆணையத்தின் முதலாவது நகரத் தந்தையாகத் தேர்ந்தெடுக்கப்பட்டார்.
# இரசிக்லால் பரிக்


**இரசிக்லால் சோட்டாலால் பரிக்** (*Rasiklal Chhotalal Parikh*) (1897-1982) 20 ஆம் நூற்றாண்டின் குஜராத்தி கவிஞரும், நாடக ஆசிரியரும், இலக்கிய விமர்சகரும், இந்தியவியலாளரும், வரலாற்றாசிரியரும் மற்றும் பத்திரிக்கை ஆசிரியரும் ஆவார். குஜராத் சாகித்திய சபாவின் தலைவராக இருந்த இவர், 1964ல் குஜராத் சாகித்திய அமைப்பின் தலைவராக நியமிக்கப்பட்டார். *சர்விலக்* என்ற நாடகத்திற்காக 1960 இல் சாகித்திய அகாடமி விருது பெற்றார். இவர் ரஞ்சித்ரம் சுவர்ண சந்திரக் மற்றும் நர்மத் சுவர்ண சந்திரக் விருதுகளைப் பெற்றவர்.  

## இறப்பு
1982 ஆம் ஆண்டு நவம்பர் 1 ஆம் தேதி, ஷரத் பூர்ணிமா தினத்தன்று, அகமதாபாத்தில் பரிக் இறந்தார்.
# காதேஷ் (சிரியா)


13ம் நூற்றான்டில் பண்டைய எகிப்து (பச்சை நிறம்) மற்றும் இட்டைட்டு பேரரசு (வெளிர் சிவப்பு நிறம்) வரைபடம்]]  
தோற்ற சாசூ மக்களை எகிப்திய வீரர்கள் அடிக்கும் காட்சி, கிமு 1274]]  

**காதேஷ்** (*Kadesh*, or *Qadesh*), பண்டைய அண்மை கிழக்கின் லெவண்ட் பகுதியில் உள்ள தற்கால சிரியா நாட்டின் ஹோம்ஸ் ஆளுநரகத்திற்கு மேற்கே, லெபனான்-சிரியா எல்லையில் அமைந்த பண்டைய நகரம் ஆகும். இது ஓரண்டஸ் ஆற்றின் கரையில் அமைந்துள்ளது. இந்நகரம் குறித்து அமர்னா நிருபங்களில் குறிக்கப்பட்டுள்ளது. இந்நகரத்தில் கிமு 13ம் நூற்றாண்டில் புது எகிப்திய இராச்சியத்திய மன்னர் இரண்டாம் ராமேசஸ் படையினருக்கும், மெசொப்பொத்தேமியாவின் இட்டைட்டு பேரரசர் இரண்டாம் முவதல்லியின் படைகளுக்கு இடையே போர் மூண்டது. காதேஷ் போரில் தோற்ற இட்டைட்டு படையினரை, போர்க் கைதிகளாக கொண்டு செல்லும் புடைப்புச் சிற்பக் காட்சி மெடிநெத் அபு கோயிலில் உள்ளது. பின்னர் இட்டைட்டு பேரர்சு புது எகிப்து இராச்சியத்தின் கீழ் சிற்றரசாக 150 ஆண்டு காலம் இருந்தது.  

### அமர்னா நிருபங்கள்
இட்டைட்டுப் பேரரசு-புது எகிப்திய இராச்சியத்தினருக்கும் நடைபெற்ற கடிதப் போக்குவரத்துகள் செய்தி கொண்ட அமர்னா நிருபங்களில் காதஷ் நகரம் குறிக்கப்பட்டுள்ளது.  

கிமு 1178ல் காதேஷ் நகரங்கள் கடலோடிகளால் வரலாற்றிலிருந்து அழிக்கப்பட்டது. எலனியக் காலத்திய சிதைவடைந்த கட்டிடங்கள் இந்நகரத்தின் அகழாய்வுகள் மூலம் கண்டுபிடிக்கப்பட்டது.  
## இதனையும் காண்க
- சாசூ மக்கள்
# விராஜ்லால் சாத்திரி


**விராஜ்லால் காளிதாஸ் சாத்திரி** (*Vrajlal Kalidas Shastri*) குஜராத்தி மொழியில் தத்துவவியலின் முன்னோடியும் மற்றும் எழுத்தாளரும் ஆவார்.  

## வாழ்க்கை
1825 ஆம் ஆண்டு நவம்பர் 26 ஆம் தேதி குசராத்தின் பெட்லாட்டில் உள்ள மலதாஜ் என்ற கிராமத்தில் பிறந்தார். இவர் தனது ஆரம்பக் கல்வியை தனது கிராமமான மலதாஜில் பயின்றார். சமசுகிருத பாடசாலையில் சமசுகிருத கவிதை மற்றும் இலக்கணத்தைப் படித்தார். பிராகிருத இலக்கணமும் இலக்கியமும் கற்றார். அகமதாபாத்தில் உள்ள சைனக் கோயிலில் சமசுகிருதம் கற்பித்தார். சைன மத புத்தகங்கள் காரணமாக, இவர் பிராகிருத- பாளி, அபபிராம்சம், மாகதிப் பிராகிருதம் ஆகியவற்றை நன்கு அறிந்திருந்தார். எனவே இவர் குஜராத்தியின் தத்துவவியல் பற்றிய புத்தகங்களை எழுதினார். இவர் குஜராத் வித்யா சபை மற்றும் தர்ம சபை ஆகியவற்றுடன் பணிபுரிந்தார். மேலும், அவர்களின் இரண்டு பத்திரிகைகளான *புத்திபிரகாஷ்* மற்றும் *தர்மபிரகாஷ்* ஆகியவற்றைத் திருத்தி வெளியிட்டார்.  

ஆராய்ச்சியாளராகவும், அறிஞராகவும் இருபத்தைந்து ஆண்டுகள் பணிபுரிந்த இவர் நவம்பர் 14, 1892 இல் இறந்தார்.
# பியாரி தேவி



**பியாரி தேவி அக்ரகாரி** (*Pyari Devi Agrahari *) இந்தியாவைச் சேர்ந்த ஓர் அரசியல்வாதியாவார். இந்திய சுதந்திரப் போராட்ட வீரரான கௌரிராம் குப்தாவின் மனைவியாகவும் அறியப்படுகிறார். 1969 ஆம் ஆண்டு நடைபெற்ற உத்தரபிரதேச சட்டசபை தேர்தலில் பாரெண்டா தொகுதியில் போட்டியிட்டு சட்டமன்ற உறுப்பினராகத் தேர்ந்தெடுக்கப்பட்டார். 1969 ஆம் ஆண்டு முதல் 1974 ஆம் ஆண்டு வரை உத்தரப் பிரதேச மாநில சட்ட சபையில் ஒரு சட்டமன்ற உறுப்பினராக இருந்தார். பியாரி தேவி கோரக்பூர் (இப்போது மகாராச்கஞ்சு) மாவட்டத்தின் முதல் பெண் சட்டமன்ற உறுப்பினர் என்ற சிறப்புக்கு உரியவராகவும் அறியப்படுகிறார்.
# பி. கே. தாவன்


**பி.கே. தாவன்** (*B. K. Dhaon *) இந்தியாவைச் சேர்ந்த ஓர் அரசியல்வாதியாவார். 1901 ஆம் ஆண்டு திசம்பர் மாதம் 12 ஆம் தேதியன்று லக்னோ மாவட்டத்தில் இவர் பிறந்தார். இந்திய தேசிய காங்கிரசு கட்சியின் உறுப்பினராக இருந்தார். இந்திய நாடாளுமன்றத்தின் கீழ்சபையான மக்களவையில் ஒரு நாடாளுமன்ற உறுப்பினராக உத்தரபிரதேச மாநிலத்தின் லக்னோ மக்களவைத் தொகுதியை இவர் பிரதிநிதித்துவப்படுத்தினார். சந்திரா என்ற பெண்ணை இவர் திருமணம் செய்து கொண்டார். இத்தம்பதியருக்கு 3 மகன்களும் 4 மகள்களும் பிறந்தனர். 1968 ஆம் ஆண்டு நவம்பர் மாதம் 26 ஆம் தேதியன்று தாவன் காலமானார்.
# சங்கர்லால் சாத்திரி

**சங்கர்லால் கங்காசங்கர் சாத்திரி** (*Shankarlal Gangashankar Shastri*) (2 மே 1902 - 1 ஜூன் 1946) ஒரு குஜராத்தி இலக்கிய விமர்சகரும் மற்றும் சிறுகதை எழுத்தாளரும் ஆவார். இவர் அரிபிரசாத் சாத்திரியின் மூத்த சகோதரரும் மற்றும் விராஜ்லால் சாத்திரியின் பேரனுமாவார்.  

## சுயசரிதை
சாத்திரி சதோதரா நகர் பிராமண குடும்பத்தில் 2 மே 1902 அன்று பம்பாய் மாகாணத்தில் உள்ள நாடியாத் அருகே உள்ள சுனெல் என்ற கிராமத்தில் பிறந்தார். இவர் ஒரு மருத்துவரும் மற்றும் சடங்கு நெறியாளரான கங்காசங்கர் சாத்திரியின் இரண்டாவது மகன். இவரது தம்பி அரிபிரசாத் சாஸ்திரியும் ஒரு குஜராத்தி எழுத்தாளர், வரலாற்றாசிரியர் மற்றும் இந்தியவியலாளர் ஆவார்.  

சாத்திரி தனது ஆரம்பக் கல்வியை மலதாஜிலும், இடைநிலைக் கல்வியை சோஜித்ராவிலும் முடித்தார். 1919 இல் மெட்ரிகுலேசன் தேர்ச்சி பெற்ற பிறகு, குஜராத் கல்லூரியில் சேர்ந்தார். அதில் 1923 இல் இளங்கலை பட்டமும், 1925 இல் சமசுகிருதம் மற்றும் குஜராத்தி பாடங்களில் முதுகலைப் பட்டமும் பெற்றார். இவர் 1929 இல் இளங்கலை சட்டப் பட்டமும் பெற்றுள்ளார்.  

சாத்திரி நாடியாத்தின் அரசு உயர்நிலைப் பள்ளியில் ஆசிரியராகத் தனது வாழ்க்கையைத் தொடங்கினார். பின்னர் அகமதாபாத்தில் உள்ள புரொபிரைட்டரி உயர்நிலைப் பள்ளிக்குச் சென்று, அங்கு நான்கு ஆண்டுகள் கற்பித்தார். இடைவிடாமல் வழக்கறிஞராகப் பணியாற்றிய பிறகு, 1932 இல் ஜூனாகத் பகாவுதீன் கல்லூரியில் சமசுகிருதம் மற்றும் குஜராத்தி பேராசிரியராக நியமிக்கப்பட்டார். அங்கு இவர் பதினான்கு ஆண்டுகள் கற்பித்தார்.  

## இறப்பு

இவர் 1 ஜூன் 1946 அன்று இறந்தார்.  

## பணிகள்
சாத்திரி, *சாகித்யனே ஓவரெத்தி* (1938) என்ற நூலை இரண்டு தொகுதிகளாக எழுதினார். தொகுதி ஒன்று சில முக்கிய குஜராத்தி எழுத்தாளர்களின் அவதானிப்புகள் மற்றும் மதிப்பீடுகளை வழங்குகிறது. தொகுதி இரண்டில் இடைக்கால மற்றும் நவீன எழுத்தாளர்கள் பற்றிய கட்டுரைகள் உள்ளன. இவர் *சாகித்யத்ரஷ்டனே* (1941) என்ற நூலை இரண்டு தொகுதிகளில் எழுதினார்; முதல் தொகுதி பொது இலக்கிய தலைப்புகளை விளக்குகிறது. இரண்டாவது பிரேமானந்த் முதல் ஜன்மசங்கர் புச் 'லலித்' வரையிலான குஜராத்தி எழுத்தாளர்களின் ஆய்வை வழங்குகிறது.  

*பனாதனி* (1941) என்ற சிறுகதைகளின் தொகுப்பை வெளியிட்டார். சாத்திரி தனது தாத்தா விராஜ்லால் சாத்திரியின் *ரசகங்கா*என்ற வெளியிடப்படாத புத்தகத்தை 1934 இல் தொகுத்து வெளியிட்டார்.
# சோகன் லால் துசியா



**சோகன் லால் துசியா** (*Sohan Lal Dhusiya *) இந்தியாவைச் சேர்ந்த ஓர் அரசியல்வாதியாவார். 1923 ஆம் ஆண்டு சூலை மாதம் முதல் தேதியன்று இவர் பிறந்தார். இந்திய தேசிய காங்கிரசு கட்சியின் உறுப்பினராக இருந்தார். இந்திய நாடாளுமன்றத்தின் மேல்சபையான மாநிலங்களவையில் ஒரு நாடாளுமன்ற உறுப்பினராக உத்தரபிரதேச மாநிலத்தை இவர் பிரதிநிதித்துவப்படுத்தினார். கோரக்பூர் மற்றும் சாசுத்தி மாவட்ட மக்களவைத் தொகுதியில் போட்டியிட்டு வெற்றி பெற்றார். சாயா தேவி என்ற பெண்ணை இவர் திருமணம் செய்து கொண்டார். 2005 ஆம் ஆண்டு பிப்ரவரி மாதம் 18 ஆம் தேதியன்று சோகன் லால் துசியா காலமானார்.
# துக்ரால் துகன் கான்


**துக்ரால் துகன் கான்** (*Tughral Tughan Khan*), பின்னர் **முகித் அத்-தின் துக்ரால்** என அறியப்பட்ட இவர் தில்லி சுல்தானகத்தின் அதிகாரியாக இருந்தார். இவர் வங்காளத்தை பொது ஊழி 1236-1246 வரையிலும், மீண்டும் 1272-1281 வரையிலும் ஆட்சி செய்தார்.  

## சுயசரிதை
இவர் கிதான் வம்சாவளியைச் சேர்ந்த துருக்கியர் மற்றும் சுல்தான் சம்சுத்தீன் இல்த்துத்மிசு என்பவரால் விலைக்கு வாங்கப்பட்ட அடிமை-அதிகாரியும் ஆவார். சைபுதீன் ஐபக் இலக்னௌதிக்கு மாற்றப்பட்டதால், 1232 இல் சுல்தானால் பீகார் ஆளுநராக நியமிக்கப்படுவதற்கு முன்பு இவருக்கு பதாவுனின் நில வருவாயை வசூலிக்கும் பொறுப்பு வழங்கப்பட்டது.  

சம்சுத்தீன் இல்த்துத்மிசு மரணம், சைபுதீன் ஐபக் படுகொலை மற்றும் கிளர்ச்சியாளர் அவார் கான் ஐபக் பதவியேற்றதைத் தொடர்ந்து, துகன் கான் வங்காளத்தை ஆக்கிரமித்து 1236 இல் அவார் கானை வெற்றிகரமாக தோற்கடித்தார். அதிகாரத்தை ஏற்றுக்கொண்ட உடனேயே, துகன் கான் பல பயணங்களுக்கு தலைமை தாங்கினார். தில்லி சுல்தானகத்திற்கு விசுவாசமாக இருந்தபோது இவர் வங்காளம், பீகார் மற்றும் அயோடத்தி முழுவதும் தனது ஆதிக்கத்தை நிறுவினார். இவர் செப்டம்பர் 1242 இல் மிதிலையைக் கைப்பற்றினார். மேலும், மேற்கில் காராவை நோக்கி முன்னேறினார். அங்கிருக்கும்போது சுல்தான் அலா உத் தின் மசூத் தில்லி சுல்தானாக பதவியேற்ற செய்தி கிடைத்தது.  

1242 இல், இவர் தனது பொருளாளர் முபாரக் கான் அல்-கசானுக்கு தெற்கு பீகாரில் ஒரு கட்டடம் கட்ட உத்தரவிட்டார். இக்கட்டடத்தில் "மஜ்லிஸ் அலி, பெரிய கான், உயர்ந்த காகான், உண்மை மற்றும் மதத்தின் மரியாதை, இளவரசர்கள் மற்றும் சுல்தான்களின் உதவியாளர், வெற்றியின் தேசபக்தர், துக்ரில் தி சுல்தானி" என்பதை குறிப்பிடும் கல்வெட்டு பிகார் அருங்காட்சியகத்தில் பாதுகாக்கப்பட்டுள்ளது.  

1243 இல், துகன் கானின் ஆட்சியின் போது, ஒடிசாவின் இந்து மன்னர், முதலாம் நரசிங்க தேவன், தெற்கு வங்காளத்தின் மீது படையெடுத்து, கடாசின் போரில் துகான் கானை தோற்கடித்தார். ஒடிசா இராணுவம் வங்காளத்தின் தலைநகரான லக்னௌதி வரை முஸ்லிம்களைப் பின்தொடர்ந்து நகரத்தை முற்றுகையிட்டது. லக்னௌதியின் அனைத்து முஸ்லிம்களும் கொல்லப்பட்டனர். மேலும், நகரம் சூறையாடப்பட்டது.  

துகான் கான் தப்பி ஓடி, தில்லி சுல்தான் அலாவுதீன் மசூத் ஷாவிடம் உதவி கோரினார். அவர் காராவைச் சேர்ந்த மாலிக் கரகாஷ் கான் மற்றும் அவுத்தின் மாலிக் துக்ளக் தமர் கான் ஆகியோரை துகான் கானுக்கு உதவ அனுப்பினார். தில்லி ராணுவத்தைக் கண்ட ஒடிசா ராணுவம் பின்வாங்கியது. ஆனால் துக்ளக் தமர் கான் வங்காளத்தின் அதிகாரத்தைக் கைப்பற்றினார். இது துகான் கானை தில்லிக்கு திரும்பச் செய்தது. இவ்வாறு துகான் கானின் வங்காளத்தின் பத்தாண்டு ஆட்சி கி.பி. 1246 இல் முடிவடைந்தது.  

துகன் கான் பின்னர் சுல்தான் அலாவுதீன் மசூத் ஷாவினால் அயோத்தியின் ஆளுநராக நியமிக்கப்பட்டார்.  

## இதனையும் காண்க

- வங்காள வரலாறு
- வங்காளதேச வரலாறு
- இந்திய வரலாறு
# பிரளயம் (ஏவுகணை)


**பிரளயம் ஏவுகணை** (Pralay)பிரளய் ஏடுகணை ஒரு தந்திரோபாய பாலிஸ்டிக் ஏவுகணை மற்றும் குறுகிய தூர ஏவுகணை ஆகும். இது நிலப்பரப்பில் இருந்து தரையில் ஏவப்படும் ஏவுகணை ஆகும். பாதுகாப்பு ஆராய்ச்சி மற்றும் வளர்ச்சி அமைப்பு வடிவமைத்த. இந்த ஏவுகணைகள் இந்தியத் தரைப்படையினரின் பயன்பாட்டில் உள்ளது. இது ஏவக்கூடிய தொலைவு 150 முதல் 500 கிலோ மீட்டர் ஆகும். இது திட பொருளைக் கொண்டது. இது 350 முதல் 700 கிலோ கிராம் வெடி பொருளைக் கொண்டுச் செல்லும் திறன் கொண்டது.  
இது பல சோதனைகளுக்க்குப் பின் 2015ம் ஆண்டில் இந்தியத் தரைப்படையின் **ஏவுகணை அணி**யில் சேர்க்கப்பட்டது...  

## இதனையும் காண்க
- குறுகிய தூர ஏவுகணை
- நடுத்தர தூரம் பாயும் ஏவுகணை
- இடைப்பட்ட தூரம் பாயும் ஏவுகணை
- கண்டம் விட்டு கண்டம் பாயும் ஏவுகணை
# இரமேசு துபே



**இரமேசு துபே** (*Ramesh Dube*) இந்தியாவைச் சேர்ந்த ஓர் அரசியல்வாதியாவார். 1942 ஆம் ஆண்டு அக்டோபர் மாதம் 16 ஆம் தேதியன்று இவர் பிறந்தார். பகுசன் சமாச்சு கட்சியில் உறுப்பினராக இருந்தார். 2007 ஆம் ஆண்டு நடைபெற்ற இடைத்தேர்தலில் பகுசன் சமாச்சு கட்சியின் சார்பில் போட்டியிட்டு மிர்சாபூர் தொகுதியின் நாடாளுமன்ற உறுப்பினராகத் தேர்ந்தெடுக்கப்பட்டார்.  

இந்திய தேசிய காங்கிரசு கட்சியிலிருருந்து 1985-1995 ஆம் ஆண்டுகளில் முன்னாள் சட்டமன்ற உறுப்பினராகவும் அந்தேரியிலிருந்து மாநில அமைச்சராகவும் இருந்தார்  

முன்னதாக 1968-1984 ஆம் ஆண்டுகள் காலகட்டத்தில் மும்பை மாநகராட்சி உறுப்பினராக இருந்தார். தேசியவாத காங்கிரசு கட்சியின் நிறுவன உறுப்பினராகவும் இருந்தார்
# சக்தீசுவரம் கோயில்

**சக்தீசுவரம் கோயில்,** இந்தியாவின் கோட்டயத்தில் அமைந்துள்ள ஒரு இந்துக் கோயிலாகும். இக்கோயிலின் மூலவர் தெய்வீகத்தின் பெண் அம்சமான ஆதி பராசக்தி ஆவார். இது சக்தியில் உச்சமாக போற்றப்படுகிறது. இக்கோயிலில் பாரம்பரிய ஜோதிடம், தாந்த்ரீக உபாசனை, சனாதன தர்மம், இந்து மதத்தில் சக்ர பூஜை எனப்படும் மிகவும் மங்களகரமான பூஜை ஆகியவை நடைமுறைப்படுத்தப்பட்டு வருகின்றன.  

## போக்குவரத்து வசதி
கோட்டயம் நகரிலிருந்து குடையம்பாடி பரிப்பு சாலை வழியாக பரிப்புக்கு தனியார் பேருந்துகள் மூலம் இக்கோயிலை அடையலாம். கிரேஸ் மெடிக்கல் சென்டர் பேருந்து நிறுத்தத்தில் இறங்கி, குழுத்தர் சந்திப்பில் இருந்து இடதுபுறம் திரும்பி, அங்கிருந்து ஐந்து நிமிடம் நடந்து செல்லும் கோயில் உள்ளது.
# நசிருதீன் புக்ரா கான்


*நசிருதீன் புக்ரா கான்* (*Nasiruddin Bughra Khan*) வங்காளத்தின் ஆளுநராகவும் (1281 &ndash; 1287) பின்னர் சுதந்திர சுல்தானாகவும் (1287 &ndash; 1291) இருந்தார். இவர் தில்லி சுல்தான் கியாசுதீன் பால்பனின் மகன். முன்னதாக புக்ரா கான் சமானா (பட்டியாலா) மற்றும் சனம் (சங்ரூர்) ஆகிய பகுதிகளின் ஆளுநராக இருந்தார்.  

## வரலாறு

### வங்காள ஆளுநர்
கௌடாவின் ஆளுநரான துக்ரால் துகன் கானின் கிளர்ச்சியை அடக்க புக்ரா கான் தனது தந்தை கியாசுதீன் பால்பனுக்கு உதவினார். இதனால் புக்ரா வங்காளத்தின் ஆளுநராக நியமிக்கப்பட்டார். இவரது அண்ணன் இளவரசர் முகம்மதுவின் மரணத்திற்குப் பிறகு, சுல்தான் கியாசுதீனால் தில்லியின் அரியணையை ஏற்கும்படி கேட்டுக் கொண்டார். ஆனால் புக்ரா தான் வங்காள ஆளுநர் பதவியிலேயே தொடர முடிவெடுத்து அந்த வாய்ப்பை மறுத்துவிட்டார். அரியணையில் அமர்த்தினார்.  
## இதனையும் காண்க
- வங்காள வரலாறு
- வங்காளதேச வரலாறு
- இந்திய வரலாறு
# துக்ளக் தமர் கான்

) நாணயம்]]  
**துக்ளக் தமர் கான்** (*Tughlaq Tamar Khan*) சுல்தான் அலா உத் தீன் மசூத் ஷாவின் ஆட்சியின் போது அயோத்தி மற்றும் வங்காளத்தின் ஆளுநராக இருந்தார்.  

## வரலாறு
துக்ரால் துகன் கான் ஆளுநராக இருந்தபோது வங்காள மாகாணம் 1241 ஆம் ஆண்டு ஒடியா படைகளால் ஆக்கிரமிக்கப்பட்டது. மாகாணம் கைப்பற்றப்பட்ட பிறகு, வங்காள மற்றும் பீகார் எல்லையில் உள்ள தர்பங்காவில், துகன் கானுக்கு உதவுவதற்காக வங்காளத்திற்கு நிவாரணப் படையை வழிநடத்த, அயோத்தியின் சுல்தானக ஆளுநர் துக்ரால் துகன் கான் நியமிக்கப்பட்டார்.  

தமர் கான் தனது போட்டியாளரைக் கொல்ல முடியாவிட்டாலும், அவரை மாகாணத்திலிருந்து விரட்டி, மீதமுள்ள தளபதிகளுக்கு லஞ்சம் கொடுத்ததன் மூலம் வங்காள மற்றும் அயோத்தி சுல்தானகப் படைகளின் கட்டுப்பாட்டைப் பெற முடிந்தது. 1246 ஆம் ஆண்டில், தமர் கான் இறுதியாக வங்காளத்திற்குள் நுழைந்தார். அங்கு உள்ளூர் ஜமீந்தார்களின் உதவியுடன், பழைய தலைநகரான தேவ்கோட்டையைக் கட்டுப்படுத்த முடிந்தது. எனினும் கடற்படையை மீண்டும் கட்டியெழுப்ப இவர் மேற்கொண்ட முயற்சிகள் தோற்கடிக்கப்பட்டன.  

1242 இல் ஒடியா படைகளால் இலக்னௌதி முற்றுகையின் போது, தமர் கானின் படைகள் முறியடிக்கப்பட்டன. 1247 இல் தமர் கான் காய்ச்சலால் இறந்தார். பின்னர் ஒடியாத் தளபதி ஜெனரல் பரமார்த்தி தேவன் வடக்கு வங்காளத்தை மீண்டும் கைப்பற்றினார். தமர் கானின் மரணம் வங்காளத்தின் ஆளுநராக இலக்தியார்-உத்-தின் உசுபக் நியமிக்கப்படுவதற்கும், கிபி 1272 இல் துகான் கானின் கிளர்ச்சிக்கு வழிவகுத்தது.  

## இதனையும் காண்க

- வங்காள வரலாறு
- வங்காளதேச வரலாறு
- இந்திய வரலாறு
# அததொ-பி-26



*அததொ-பி-26* என்ற பெயர், அததொ வலைப்பிணையத் திட்டத்தால் கோளைக் கொண்ட 26 ஆவது விண்மீன் இது என்பதைக் குறிக்கிறது.  

2022 ஆம் ஆண்டு ஆகத்து மாதத்தில், இந்தக் கோள் அமைப்பு மூன்றாவது புற உலகங்களின் பெயரிடல் திட்டத்தால் பெயரிடப்பட்ட 20 கோள் அமைப்புகளில் சேர்க்கப்பட்டுள்ளது. புவேர்ட்டோ இரிக்கோவைச் சேர்ந்த குழுவால் முன்மொழியப்பட்ட ஏற்கப்பட்ட பெயர்கள் ஜூன் 2023 இல் அறிவிக்கப்பட்டன. அதன்படி, டைனோ தொன்மப் பாத்திரங்களின் அடிப்படையில் அததொ-பி-26 **குவாகயோனா** என்றும் அதன் கோளுக்கு **குவாடாபா** என்றும் பெயரிடப்பட்டன, .  

## கோள் அமைப்பு
2010 ஆம் ஆண்டில், வெப்பமான நெப்டியூன் ஒத்த புறக்கோள் கண்டறியப்பட்டது. அவாய் மற்றும் அரிசோனாவில் அமைந்துள்ள தொலைநோக்கிகளைப் பயன்படுத்தி அததொ-பி-26 பி என்ற கடப்புக் கோள் அததொ வலைப்பிணையத் திட்டத்தால் கண்டறியப்பட்டது. கூழாங்கல் அகந்திரளல் பொறிமுறையால் கோள் உருவாகி இருக்கலாம் எனக் கருதப்படுகிறது. அததொ-பி-26 பி கோளின் செலுத்தக் கதிர்நிரல் 2015 இல் எடுக்கப்பட்டது. இதற்கு முகிலற்ற வளிமண்டலம் அல்லது தாழ்வான முகில்கவிப்பு கொண்ட வளிமண்டலம் சிறந்த பொருத்தம் கொண்டுள்ளது. கோளின் வளிமண்டல உட்கூறு 2019 ஆம் ஆண்டில் அளவிடப்பட்டது. மேலும், நீராவி பருமன் பகவு 1.5 % எனக் கண்டறியப்பட்டது. அததொ-பி-26 விண்மீனில் கரிமம் குறைவாக உள்ளது. கரிம/ உயிரக விகிதம் 0.33 க்கும் குறைவாக கட்டுப்படுத்தப்பட்டுள்ளது. மேலும், கோளின் வளிமண்டலத்தில் எடைகுறைந்த பொன்ம(உலோக) ஐதரைடுகள் உள்ளன. கோளின் வெப்பநிலை 563 கெ ஆகும் .  

2019 ஆம் ஆண்டில், HAT-P-26b இன் கோளகடப்பு நேர வேறுபாட்டுப் பகுப்பாய்வு, பரந்த, 1141 நாட்கள் வட்டணை அலைவுநேர இரண்டாவது கோளின் வாய்ப்புள்ள இருப்பைக் குறிக்கிறது.  

2023 ஆம் ஆண்டில், கோளின் வளிமண்டலத்தில் 590 கெ வெப்பநிலையில் 12 % நீராவி இருப்பது உறுதி செய்யப்பட்டது. .
# கிருஷ்ணாபுரம் கோயில்

**கிருஷ்ணாபுரம் கோயில்,** இந்தியாவில் கேரள மாநிலம் கோட்டயம் மாவட்டம், ஈராட்டுப்பேட்டைக்கு அருகில் உள்ள தலப்புலம் என்னுமிடத்தில் அமைந்துள்ளது. இக்கோயிலின் மூலவர் கிருஷ்ணர் ஆவார்.  

## புராணம்
தலப்புலம் என்ற ஊரானது பழங்காலத்திலிருந்தே ஆன்மிகத்தின் மையமாக இருந்து வருகிறது. *தல* என்றால் "தலை", *புலம்* என்றால் "குக்கிராமம்" அல்லது "இடம்" என்று பொருள்படும். அதாவது "நிலங்களின் நிலம்" அல்லது மற்ற இடங்களுக்கு மேல் இருக்கும் இடம் எனப்படும். பிராமணர், சூத்திரர், பழங்குடி இனத்தவர்கள் என்ற வகையில் பல்வேறு பண்பாட்டினைப் பின்பற்றிய மக்கள் இங்கு வசித்து வந்தனர். உள் சண்டைகள். போட்டியின் காரணமாகவும் நல்வாழ்வு நாடியும் பிராமணர்கள் பாதுகாப்பான இடங்களுக்குச் சென்றனர். வெளியேறினர். நாடோடி வாழ்க்கை முறையை வாழ்ந்த பழங்குடியினர் ஒரு குறிப்பிட்ட வசிப்பிடத்தில் வாழாமல் பிற இடங்களுக்குச் சென்றனர். சூத்திரர்கள் விவசாயத்தில் ஈடுபட்டு திருப்தியான வாழ்க்கையை நடத்தி வந்தனர். வயல்வெளிகளில் பணியில் இருந்தபோது ஒரு இரும்புக்கருவி அவர்கள் கண்ணில் பட்டது. அப்போது அவர்கள் கண்களுக்கு விசித்திரமான காட்சி தோன்றியது. இது கோயிலுக்கு அடிக்கல் நாட்டுவதற்கு காரணமாக இருக்கலாம். குக்கிராமத்தின் மக்கள் வைணவ மற்றும் சைவ பிரிவுகளை சேர்ந்தவர்கள்.  

## வரலாறு
1078ஆம் ஆண்டின் 22வது மிதுனத்தின் தாழ்மோன் மாடமோன்மூலவர் கிருஷ்ணரை கோயிலில் அமைத்தார். இதுதொடர்பாக புராணக்கதை ஒன்று கூறப்படுகிறது. பொதுவாக மக்கள் சிவன் கோயில் வேண்டுமென விரும்பினர். கிருஷ்ணரை அமைக்க ஒருமித்த கருத்து காணப்படவில்லை. தாழ்மோன், தன் மனையிலிருந்து கிருஷ்ணரின் சிலையைக் கொண்டுவந்து, அங்கு மூலவராக நிறுவினார். அவரால் வழிபடப்படுவதற்கு முன்பாக அச்சிலை ஒரு பிராமணப்பெண்மணியால் வழிபடப்பட்டது. பஞ்சம், இயற்கைச்சீற்றத்திற்கு ஒரு முடிவு காணும் வகையில் சிவன் சிலையை அங்கு நிறுவ முடிவெடுத்து 1124ஆம் ஆண்டின்26ஆவது எடவத்தில் சிவன் சிலை அமைக்கப்பட்டது. தொடர்ந்து அம்மன் சிலை அமைக்கப்பட்டது. கோச்சுபுரக்கல் என்ற நாயர் குடும்பத்தார் அதன் நிர்வாகத்தையும் உரிமையையும் கொண்டிருந்தனர். பின்னர் அக்குடும்பத்தில் ஒரு பிரிவினர் நிர்வாகக்காரணம் காரணமாக அருகில் பிறிதொரு இடத்திற்குச் சென்றனர். கோச்சுபுரக்கல் குடும்பத்தார் ஒட்டுமொத்தமாக முடிவெடுத்து அதன் நிர்வாகத்தையும், உரிமையையும் 196 என்.எஸ்.எஸ்.காரயோகம் தலப்புரத்திடம் தர முடிவெடுத்தனர். இந்து சமூக நலனை முன்னிட்டு அவர்கள் தற்போது அப்பணியைச் செய்துவருகின்றனர்.
# அவார் கான் ஐபக்


**அவார் கான் ஐபக்** (* Awar Khan Aibak*) மம்ல்லூக்கிய சுல்தான் சம்சுத்தீன் இல்த்துத்மிசின் கீழ் வங்காளத்தின் ( இலக்னௌதி ) ஆளுநராக இருந்தார். துக்ரால் துகன் கான் தூக்கியெறியப்பட்டு இவர் ஆளுநரானார். இவரது ஆட்சி 1236 வரை நீடித்தது.  

## சுயசரிதை
கான் வங்காள ஆளுநராக இருந்த சைபுதீன் ஐபக்கின் அரசவை உறுப்பினராக இருந்தார். "மிகப்பெரிய தைரியசாலியான துருக்கியர் " என்று வர்ணிக்கப்படும் கான், 1236 இல் சைபுதீனைக் கொன்று, இலக்னௌதியின் அதிகாரத்டைக் கைப்பற்றினார். சுல்தான் சம்சுத்தீன் இல்த்துத்மிசு இறந்துவிட்டதால் இந்த வாய்ப்பைப் பெற்றதாகக் கருதப்படுகிறது. பீகார் ஆளுநர் துக்ரால் துகன் கான், இலக்னௌதி மாகாணத்தை மீண்டும் தில்லி சுல்தானகத்திடம் ஒப்படைக்குமாறு அவார் கானிடம் கோரினார். இலக்னௌதி நகருக்கும் பாஸ்கோட் கோட்டைக்கும் இடையே நடந்த போரில் இருவரும் போரிட்டனர். போரில் அவார் கான் தோற்கடிக்கப்பட்டு கொல்லப்பட்டார். துக்ரால் கான் சுல்தானின் ஆளுநராக வங்காளம் மற்றும் பீகார் ஆகிய இரு மாநிலங்களிலும் ஆட்சியைப் பிடித்தார்.  

## இதனையும் காண்க

- வங்காள வரலாறு
- வங்காளதேச வரலாறு
- இந்திய வரலாறு
# அததொ-பி-16



## கோள் அமைப்பு
2010 ஆம் ஆண்டில், வெப்பமான சூப்பர்ஜோவியன் கிரகம் ஒன்று கண்டறியப்பட்டது. 2016 இல் டிரான்சிட்-டைமிங் மாறுபாடு பகுப்பாய்வு அமைப்பில் கூடுதல் கிரகங்களைக் கண்டறியத் தவறிவிட்டது.  

2011 ஆம் ஆண்டில், உரோசிட்டர்-மெக்ளாலின் விளைவைப் பயன்படுத்தி ஒரு நோக்கீடு மேற்கொள்ளப்பட்டது, மேலும் HAT-P-16b இன் வட்டணை விண்மீனின் நிலநடுவரைத் தளத்துடன் 10 பாகைக்கு சமமான மையம்பிறழ்வுக் கோணத்துடன் அமைவது கண்டறியப்பட்டது.  

அததொ-பி-16பி கோளின் சமனிலை வெப்பநிலை 2013 ஆம் ஆண்டில் 1567 கெ பாகை<nowiki/>க்கு சமமாக இருப்பது கண்டறியப்பட்டது அததொ-பி-16 பி வளிமண்டலத்தில் இரேலே சிதறலைக் கண்டறிய பலபட்டை ஒளியளவியல் தோல்வியடைந்தது, இது மூடுபனி அல்லது அடர்த்தியான முகில்கூட்டத்தின் இருப்பைக் குறிக்கலாம்.
# Module:Location map/data/Equatorial Guinea

return {  
name = 'எக்குவடோரியல் கினி',  
top = 4.60,  
bottom = -1.7,  
= 5.30,  
= 11.90,  
image = 'Equatorial Guinea adm location map.svg',  
image1 = 'Equatorial Guinea physical map.svg'  
}
# தேவேந்திர நாத் திவிவேதி



**தேவேந்திர நாத் திவிவேதி** (*Devendra Nath Dwivedi*) இந்தியாவைச் சேர்ந்த ஓர் அரசியல்வாதியாவார். 1935 ஆம் ஆண்டு மார்ச்சு மாதம் 30 ஆம் தேதியன்று இவர் பிறந்தார். குசராத்து மாநிலத்தின் நியமிக்கப்பட்ட ஆளுநராக இருந்தார். 1974 ஆம் ஆண்டு முதல் 1980 ஆம் ஆண்டு வரை மாநிலங்களவையில் காங்கிரசு உறுப்பினராக இருந்தார். குசராத்து மாநிலத்தின் ஆளுநர் பதவியை முறையாக ஏற்கும் முன், 2009 ஆம் ஆண்டு ஆகத்து மாதம் முதல் தேதியன்று தன்னுடைய 74 ஆவது வயதில் காலமானார்.